ຊາວອະເມຣິກັນ ພາກັນ ສະຫລອງວັນພັກບຸນ Thanksgiving
ຊາວອະເມຣິກັນຫລາຍລ້ານຄົນພາກັນ ສະຫລອງວັນບຸນ Thanksgiving ດ້ວຍການກິນລ້ຽງກັນ ຕາມປະເພນີ
ປະຊາຊົນອະເມລິກັນຫລາຍລ້ານຄົນພາກັນສະເຫລີມສະ ຫລອງວັນພັກບຸນ Thanksgiving ປະຈໍາປີໃນວັນພະຫັດ ມື້ນີ້ ດ້ວຍການກິນລ້ຽງກັນຕາມປະເພນີກັບຄອບຄົວແລະ ເພື່ອນຝູງ ວັນThanksgiving ຊຶ່ງມີຂຶ້ນໃນສະຫະລັດໃນວັນພະຫັດທີ 4 ຂອງເດືອນພະຈິກທຸກໆປີແມ່ນເປັນເວລາທີ່ຜູ້ຄົນເດີນ ທາງຍາມພັກຫລາຍທີ່ສຸດຂອງປີ ຈຸດສໍາຄັນຂອງວັນພັກ ທີ່ວ່ານີ້ແມ່ນການກິນອາຫານຊຸມເຂົ້າກັນ ຊຶ່ງອາຫານຫລັກ ຕາມທໍາມະດາແລ້ວ ແມ່ນໄກ່ງວງ ມັນຝລັ່ງ ເຄື່ອງຍັດໄສ້ ໄກ່ງວງ ທີ່ເຮັດດ້ວຍເຂົ້າຈີ່ມຸ່ນ ນໍ້າ sauce ໝາກ cranberry ແລະ ເຂົ້າໜົມ pie ເຮັດດ້ວຍໝາກອຶ ທີ່ເອີ້ນວ່າ pumpkin pie ປະທານາທິບໍດີສະຫະລັດ ທ່ານບາຣັກໂອບາມາ ໄດ້ກ່າວຄໍາປາໄສທາງວິທະຍຸປະຈໍາສັບ ປະດາຂອງທ່ານໃນວັນພະຫັດມື້ນີ້ ເພື່ອໃຫ້ກຽດແກ່ວັນພັກບຸນດັ່ງກ່າວ ຊຶ່ງທ່ານໄດ້ຮຽກ ຮ້ອງໃຫ້ປະຊາຊົນອະເມຣິກັນຮ່ວມປຸ້ມລຸມກັນ ແລະຊ່ອຍເຫລືອແລະສະໜັບສະໜຸນຊຶ່ງ ກັນແລະກັນໃນຂະນະທີ່ປະເທດກໍາລັງບຶກບືນສູ້ຊົນກັບສົງຄາມແລະການຫວ່າງງານຢູ່ນີ້ ທ່ານໂອບາມາກ່າວຕື່ມວ່າ ທ່ານຫວັງວ່າ ພວກສະມາຊິກສັງກັດພັກ Democrats ພັກ Republican ແລະພວກທີ່ບໍ່ສັງກັດພັກໃດ ສາມາດດໍາເນີນງານຮ່ວມກັນໄດ້ ໃນອີກ ຫລາຍເດືອນຂ້າງໜ້ານີ້ເພື່ອທໍາຄວາມກ້າວໜ້າທາງດ້ານເສດຖະກິດແລະເລື່ອງອື່ນໆ